
TION (COVID-19) AMONG HEALTHCARE WORKERS IN THE REPUBLIC OF MOLDOVA 
Introduction. The emergence of the new coronavirus (SARS-CoV-2) has led to a rapid 
spread of the novel infection (COVID-19) worldwide. Since February 1, 2021, to date, more 
than 103,989,900 cases and more than 2 million deaths have been reported globally. The 
infection incidence and death rate among medical staff worldwide, as well as in the Re- 
public of Moldova continues to be very high, whereas the preventive measures to prevent 
infections among medical staff remains imperative. 

Material and methods. Data on morbidity, incidence, prevalence and mortality of COVID- 
19 were analyzed and evaluated among healthcare workers, based on the selection of data 
from the digital information-epidemiological surveillance system of COVID-19 infection 
with SARS CoV-2 virus. The epidemiological methods (retrospective, prospective) recom- 
mended by WHO, CDC, ECDC were used. 

Results. Until 01.02.2021, the Republic of Moldova registered 153,371 cases of SARS-CovV- 
2 infection among healthcare workers, of which 4,103 were doctors, 6,406 were nurses, 
4,435 were auxiliary staff, and over 70 employees of medical institutions died. 


Conclusions. The share of infection cases among medical staff accounts for 9.45% out of 
the total number of infections and about 39.08% of infections were registered in Chisinau. 
Most cases were registered among nurses (41.7%), whereas female health workers are 


Cuvinte cheie: 
COVID-19, SARS-CovV- 
2, rata de contagiozi- 
tate, incidența, preva- 
lența, ponderea cazu- 

medical. 


more frequently affected (80.4%), the ratio of female to male being of 4:1. 


Introducere. Apariția noului coronavirus (SARS-CoV-2) a dus la o răspândire rapidă a 
infecţiei (COVID-19) în întreaga lume. Până la data de 01 februarie 2021, la nivel global 
au fost raportate peste 103.989.900 de cazuri și peste 2 milioane de decese. Ponderea de 
infectare și deces în rândul personalului medical din întreaga lume și în Republica 
Moldova continuă a fi una foarte mare, iar instituirea unor măsuri de prevenire a infectări 
personalului medical rămâne a fi imperios necesare. 

Material și metode. Au fost analizate și evaluate datele privind morbiditatea, incidența, 
prevalența și mortalitatea prin COVID-19 în rândul personalului medical, în baza 
selectării datelor din sistemul digital de supraveghere informaţțional-epidemiologic a 
infecţiei COVID-19 cu virusul SARS-CoV-2. Au fost folosite metode epidemiologice 
(retrospective, prospective) recomandate de OMS, CDC, ECDC. 

Rezultate. Republica Moldova până la data de 01.02.2021 a înregistrat 153 371 de cazuri 
de infectare cu SARS-CoV-2 a lucrătorilor medicali, dintre care 4103 sunt medici, 6406 
sunt asistenţi medicali „iar 4435 sunt personal auxiliar, iar peste 70 de angajaţi ai 
instituţiilor medico-sanitare au decedat. 

Concluzii. Ponderea cazurilor de infectare în rândul lucrătorilor medicali din numărul 
total de infectări constituie 9,45%, iar circa 39,08% de infectări sunt înregistrate în mun. 
Chișinău. Cele mai multe cazuri fiind înregistrate în rândul asistenţilor medicali (41,7%) 
și mai frecvent fiind afectaţi lucrătorii medicali de sex feminin (80,4%), raportul sexului 
feminin/masculin constituie 4:1. 

INTRODUCERE 


Coronavirusurile sunt o subfamilie de virusuri ce 
fac parte din familia coronaviridelor, care includ 
4 genuri - Alphacoronavirus, Betacoronavirus, 
Gammacoronavirus şi Deltacoronavirus. Beta- 
coronavirusurile se întâlnesc în principal la lilieci, 
dar în unele cazuri afectează și bovinele, caii, 
porcii, câinii, șoarecii, șobolanii, aricii și alte 
mamifere. Două specii provoacă rinofaringite la 
om (coronavirusurile umane HKU-1 și 0C43), iar 
altele două specii provoacă sindroame respira- 
torii foarte severe la om: coronavirusul sin- 
dromului respirator din Orientul Mijlociu (MERS- 
CoV) și coronavirusul sindromului respirator acut 
sever din Asia (SARS-CoV). Recent, la sfârșitul lui 
decembrie 2019, a fost descoperit un nou 
coronavirus 2019-n CoV în Wuhan, China, care 
este foarte infecțios și se transmite cu mare 
ușurință de la om la om, provocând o pneumonie 
severă cu mortalitate ridicată (1). 


Apariţia noului coronavirus (SARS-CoV-2) a dus 
la o răspândire rapidă a infecţiei provocate 
(COVID-19) în întreaga lume. La 30 ianuarie 2020, 
OMS a declarat COVID-19 o urgenţă de sănătate 
publică de interes internațional, iar la 11 martie 
2020, izbucnirea COVID-19 a fost descrisă ca o 
pandemie. Până la data de 01 februarie 2021, la 
nivel global au fost raportate peste 103.989.900 
de cazuri şi peste 2 milioane de decese (2). 


În Uniunea Europeană, până la data de 01 
februarie 2021 , au fost raportate 35.003.091 de 
cazuri şi 767.235 de decese provocate de virusul 
SARS-CoV-2. De la începutul lunii februarie 2021, 
incidența în ţările Uniunii Europene a fost de 421 
de cazuri la 100.000 populaţie, aproximativ de 
două ori mai mare faţă de cea a Republicii 
Moldova (200 de cazuri la 100 mii populaţie). Cele 
mai afectate ţări de transmiterea intensă a 
virusului SARS-CoV-2 și cu cea mai mare 
incidență la 100 mii populaţie pentru luna 
februarie 2021 au fost înregistrate în: Spania - 
1036 de cazuri la 100.000 populaţie; Franţa - 426 
de cazuri la 100.000 populaţie; Cehia - 896 de 
cazuri la 100.000 populaţie; Portugalia - 1652 de 
cazuri la 100.000 populaţie; Italia - 112 cazuri la 
100.000 populaţie. În Republica Moldova, primul 
caz de COVID-19 a fost înregistrat la data de 7 
martie 2020, iar la 01 februarie 2021 au fost 
înregistrate în total 159.804 de cazuri confirmate 
de COVID-19, dintre care peste 3400 de decese. 
Incidenţa totală la 100 mii populaţie înregistrată 


a fost de 4593 de cazuri, iar incidenţa pentru 
primele 14 zile ale lunii februarie 2021 fiind de 
200 de cazuri la 100.000 populaţie (3). 


Pe parcursul ultimilor decenii, omenirea a asistat 
la o serie de focare de boli infecțioase, care au 
relevat o rată înaltă de răspândire, însă această 
pandemie are un impac socio-economic enorm 
asupra lucrătorilor din toate ramurile economiei 
naţionale și a tuturor tipurilor de afaceri, iar un 
impact fără precedent îl are și asupra sistemului 
de sănătate și anume a lucrătorilor medicali 
implicaţi nemijlocit în acordarea asistenţei 
medicale persoanelor infectate. 


Scopul studiului: În articolul 
prezentate rezultatele studiului descriptiv 
transversal, ce ar putea oferi informaţii 
semnificative pentru cercetările ulterioare și o 
justificare a deciziilor guvernamentale, la nivel de 
autorități publice centrale și locale pentru 
diminuarea impactului asupra sistemului de 
sănătate şi a economiei naţionale, graţie ajustării 
la zi a măsurilor de control și răspuns dezvoltate 
prin acţiunile de supraveghere epidemiologică ale 
infecţiei  COVID-19 în rândul personalului 
medical. 


de faţă sunt 


MATERIAL ȘI METODE 


Au fost analizate şi evaluate datele privind 
morbiditatea, incidenţa, prevalența și 
mortalitatea prin  COVID-19 în rândul 
personalului medical în baza selectării datelor din 
sistemul digital de supraveghere informaţional- 
epidemiologic al infecției COVID-19 cu virusul 
SARS-CoV-2. Au fost folosite metode 
epidemiologice (retrospective, prospective) 
recomandate de OMS, CDC, ECDC: 


- Investigaţii de laborator: diagnostic în baza 


testelor rapide, tehnici de biologie 
moleculară Real-Time PCR pentru 
confirmarea cazurilor  COVID-19 în 


conformitate cu definiţia de caz standard 
propusă de către Organizaţia Mondială a 
Sănătăţii. 

-  Anchetarea epidemiologică activă și pasivă 
pentru fiecare caz în parte conform 
Organizaţiei Mondiale a Sănătăţii. 


- Studiu descriptiv transversal în baza 
datelor din sistemul de supraveghere a 
Republicii Moldova privind cazurile de 
infectare cu COVID-19. 

REZULTATE Menţionăm faptul că, din numărul total de 


Republica Moldova, până la data de 01.02.2021, a lucrători medicali cel mai frecvent sunt AC EIale 
înregistrat 153.371 de cazuri de infectare cu Persoanele de sex feminin (80,4%), iar numărul 
SARS-CoV-2 a lucrătorilor medicali, dintre care cumulativ în funcție de sex este de 12.361 femei 
medici - 4103, asistenţi medicali - 6406, iar din respectiv 3010 bărbaţi, raportul F:B este de 4:1, 
categoria personalului auxiliar - 4435 de cazuri. fiind luat in considerare faptul că personalul 
Ponderea cazurilor de infectare în rândul feminin este mai frecvent implicat în această 
lucrătorilor medicali din numărul total de categorie profesională. Vârsta 
infectări constituie 9,4%. Ponderea deceselor 
raportat la numărul total de lucrători medicali 
infectați constituie 0,5%. 





medie a 
lucrătorilor medicali infectați cu noul tip de 
corona virus este de 30-51 de ani, iar 32,8% 
dintre cazuri sunt înregistrate în grupa de vârstă 
Totodată, rata de infectare în luna ianuarie curent 50-59 ani. Analizând o distribuţie în timp a 
a scăzut de 2,6 ori comparativ cu luna decembrie cazurilor de COVID-19 în rândul personalului 
2020. medical se atestă o creştere a numărului de cazuri 
Cele mai multe cazuri sunt înregistrate în rândul de la 1003, ajungând la 2920 de cazuri în 
asistenţilor medicali, ponderea fiind de 41,7%. decembrie (fig. 1). 

Figura 1. Distribuţia lunară a cazurilor de infectare a lucrătorilor medicali. 


Cele mai afectate teritorii, în funcţie de 617 de cazuri (4,01%), Străşeni - 556 de cazuri 
distribuirea cazurilor de infectare a lucrătorilor (3,62%), Edineţ — 442 de cazuri (2,75%), Orhei — 
(fig. 2) medicali sunt: Chișinău - 6007 cazuri 411 de cazuri (2,67%) etc. 

(39,08%), laloveni - 743 de cazuri (4,83%), Bălți 

Figura 2. Distribuţia cazurilor de infectare în rândul lucrătorilor medicali în funcţie de localitate. 

In funcţie de forma de organizare, 14.083 dintre 
cazuri (91,62%) sunt din domeniu public şi 1288 
dintre cazuri (8,38%) sunt din domeniul privat. 
Cele mai multe cazuri se atestă în rândul 
lucrătorilor medicali din Asistenţa Medicală 
Spitalicească - 8 149 de cazuri (53,02%)(AMS), 
urmate de cele din Asistenţa Medicală Primară -— 





3639 de cazuri (23,67%) (AMP), Asistenţa 
Medicală Urgentă - 1210 de cazuri (7,87%) 
(AMU), domeniul privat - 1288 (8,38%), 
departamental - 709 (4,61%) şi alte tipuri de 
instituții medicale constituie - 376 de cazuri 
(2,45%) (fig. 3). 

Figura 3. Numărul lucrătorilor medicali infectați în funcţie de instituția medico-sanitară de activitate. 


Cele mai multe cazuri din structurile de Asistenţă 
medicală spitalicească au fost înregistrate din 
cadrul Institutului de Medicină Urgentă - 761 de 
cazuri, constituind 9,35% urmat de Spitalul Clinic 
Republican „Timofei Moșneaga” cu 556 de cazuri 
( 6,83%), Institutul Mamei și Copilului - 491 de 


cazuri (6,03 %), Spitalul Clinic Municipal Bălţi — 
348 de cazuri (4,27%), Institutul Oncologic -344 
de cazuri (4,22%), Spitalul Clinic Municipal 
„Sfântă Treime” - 300 de cazuri (3,68), Spitalul 
Clinic Municipal nr.1 - 257de cazuri (3,16%) etc. 


(fig. 4). 





Figura 4. Distribuţia cazurilor de infectare în rândul lucrătorilor medicali 
din cadrul instituţiilor medicale spitalicești (AMS). 


În rândul instituţiilor medicale din cadrul 
Asistenţei medicale primare cele mai multe cazuri 
au fost înregistrate la AMT Botanica - 162 de 
cazuri (4,45%), urmată de AMT Rîșcani cu 148 de 


cazuri (4,07%), AMT Ciocana - 124 de cazuri 
(3,41%), AMT Centru - 137 de cazuri (3,76%), CS 
Bălți - 110 cazuri (3,02%), AMT Buiucani - 91 de 
cazuri (2,5%) etc. (fig. 5). 

Figura 5. Distribuţia cazurilor de infectare în rândul lucrătorilor medicali din cadrul instituţiilor 
medicale primare (AMP). 


Distribuţia cazurilor de infectare în rândul 
lucrătorilor medicali din cadrul instituţiilor 
medicale de urgenţă și prespitalicească: cele mai 
multe cazuri au fost înregistrate la CNAMUP - 226 


de cazuri (18,68%), AMU Chișinău - 109 cazuri 
(9,01%), AMU Bălţi - 50 de cazuri (4,13%), AMU 
Soroca - 49 cazuri (4,05%) etc. (fig. 6). 

Figura 6. Distribuţia cazurilor de infectare în rândul lucrătorilor medicali din cadrul instituţiilor 
medicale urgentă și prespitalicească (AMU). 


Am calculat și indicatorii de infectare repetată a 
lucrătorilor medicali cu COVID-19. De la începutul 
pandemiei până la 01.02.2021 în Republica 
Moldova au fost înregistrate 51 cazuri de 
infectare repetată în rândul personalului medical. 
Ponderea cazurilor de infectare repetată 
constituie 0,33%, iar circa 39,2% de infectări 
repetate sunt înregistrate în municipiul Chișinău, 
cele mai multe cazuri fiind înregistrate în rândul 
medicilor (39,2%). 


Circa 35,3% din cazuri sunt înregistrate în grupa 
de vârstă 50-59 ani, repetat au fost infectate 
persoanele de sex feminin - 35 de cazuri (68,6%), 
iar 16 cazuri (31,4%) sunt din rândul persoanelor 


de sex masculin, raportul constituind de 2:1. 
Astfel, atestăm că în această grupă profesională 
ponderea femeilor este mai mare. 


Cele mai multe cazuri de infectare repetată au fost 
înregistrate în municipiul Chișinău - 20 de cazuri 
(39,2%), urmate de Comrat și Edineţ câte 3 cazuri 
(5,9%), Cahul, Cimișlia, Criuleni, Dondușeni, 
Ialoveni, Șoldănești, Ştefan-Vodă, Străşeni - câte 
2 cazuri, iar la Bălţi, Călărași, Cantemir, Ceadîr- 
Lunga, Drochia, Dubăsari, Rezina, Rîșcani și 
Telenești cu câte un caz de infectare repetată 
printre lucrătorii medicali (fig. 7). 

Figura 7. Distribuţia cazurilor de infectare repetată în rândul lucrătorilor medicali 
în funcție de localitate. 


De la începutul pandemiei până la data de 
01.02.2021 în Republica Moldova, în urma 
complicaţiilor cauzate de infecția cu SARS-Cov 2, 
au decedat 75 de persoane din rândul celor care 
activează în instituţiile medico-sanitare, ceea ce 
constituie 2,1% din numărul total de decese 
înregistrate. 


Ponderea deceselor raportat la numărul total de 
lucrători medicali infectați constituie 0,5%. Cele 
mai multe cazuri de deces în rândul lucrătorilor 
medicali sunt înregistrate în Chișinău cu circa 
30,7%, reprezentând 1/3 din numărul absolut, iar 
cele mai multe decese fiind înregistrate în rândul 
medicilor - 55 de cazuri (73,3%). Circa 40% (30 
de cazuri) din decese sunt înregistrate în grupa de 
vârstă 60-69 ani. 


Un număr de 38 de cazuri de deces au fost 
înregistrate în rândul personalului medical 
feminin, iar 37 de cazuri în rândul personalului 
medical masculin, raportul fiind de 1:1. 


În acelaşi timp, în urma evaluării riscului de 
expunere la infectare cu SARS-CoV-2 pentru 
lucrătorii medicali s-a constatat că 40,2% din 
personal au avut contact cu persoane infectate în 
familie, 12,1% au avut istoric de călătorie 
împreună cu o persoană infectată, 44,1% dintre 
lucrătorii medicali infectați au oferit asistenţă 
directă unui pacient infectat cu COVID-19, iar 
7,7% au fost prezenţi la proceduri generatoare de 
aerosoli. 


Deși toate instituţiile au fost asigurate cu 
echipament de protecție individuală, suficient 
pentru protejarea întregului personal medical, se 
constată că 95,5% au utilizat echipamente de 
protecţie individuală în timpul interacțiunii cu un 
pacient cu COVID-19, dintre care 93,3% au 
utilizat măști medicale, 85,9% au utilizat mănuși, 


63,5% au utilizat halate de unică folosinţă și 
58,2% au utilizat ochelari și viziere. 


Totodată, în timpul procedurilor generatoare de 
aerosoli în cadrul acordării asistenţei medicale 
unui pacient infectat cu SARS-CoV-2 se constată 
că doar 73,2% dintre personal au utilizat EPP, 
dintre care 86,6% au utilizat măști medicale, 
93,3% au utilizat mănuși, 87,7% au utilizat halate 
de unică folosinţă, 58,2% au utilizat ochelari sau 
viziere şi 67,7% au utilizat șorţ impermeabil. 


În același timp, 82,4% dintre lucrătorii medicali 
infectați declară că au scos sau înlocuit EPP 
conform protocolului, 86,4% au efectuat igiena 
mâinilor înainte și după atingerea unui pacient cu 
COVID-19, 87,8 % au efectuat igiena mâinilor 
după orice procedură curată sau aseptică (ex. 
aplicarea  cateterului vascular periferic, 
cateterului urinar, intubare, etc.), 85,7% au 
efectuat igiena mâinilor după atingerea lucrurilor 
din jurul pacientului COVID-19 (pat, mânerul ușii, 
etc.), 88,6% au efectuat igiena mâinilor după 
expunerea la lichidele biologice. 


DISCUȚII 


În Republica Moldova situaţia epidemiologică a 
evoluat conform scenariilor prevăzute de către 
Organizaţia Mondială a Sănătăţii, începând cu 
zero cazuri apoi evoluând într-un ritm 
epidemiologic firesc: cazuri importate, clustere și 
de transmitere comunitară. Primul caz de COVID- 
19 în Republica Moldova a fost confirmat la 8 
martie 2020, iar deja la 21 martie a fost confirmat 
primul caz de infectare în rândul personalului 
medical, la un medic reanimator în timp ce intuba 
o persoană infectată, în stare gravă care era 
conectată la sistemul de respiraţie artificială. 
Rezultatele studiului sunt asemănătoare cu 
studiul efectuat de către Soham Bandyopadhyay 

în revista „BM] Global Health” (4) în care au fost 
raportate în total 152.888 de infecţii și 1413 de 
decese. Infecţiile au fost în principal la femeile 
asistente medicale (71,6%, n=14.058), (38,6%, 
n=10.706), dar decesele au fost în principal la 
bărbaţii medici (70,8%, n=550), (51,4%, n=525). 
În același timp în SUA, statul Ohio a raportat cel 
puţin 16% din cazurile care implică lucrătorii din 
domeniul sănătăţii, în timp ce în Minnesota acest 
indice a fost de 28%. În provincia Brescia, focarul 
central din Italia, 10-15% dintre medici și 
asistenți medicali au fost infectați în perioada 
inițială a pandemiei, pe când în România rata 
incidenţei fiind de 14,8% (5, 6). 


Diferența incidenţei lucrătorilor din domeniul 
sănătății în diverse ţări se datorează diferenţelor 
economice, accesului la  echipamen-tul de 
protecţie, cât și la instruirea personalului medical 
privind respectarea măsurilor preventive. 


Rezultatele prezentului studiu pot fi explicate 
prin faptul că personalul medical atât în lume, cât 
și în Republica Moldova este cea mai expusă 
categorie profesională datorită contactului zilnic 
cu persoanele infectate sau potenţial infectate, cât 
și a contactului mai restrâns între subiecţi și 
distanţa fizică mai mică în timpul acordării actului 
medical, și contactarea ulterioară a infecţiei în 
comunitate. 


Unul din rezultatele scontate ale studiului ar fi 
îmbunătăţirea calităţii datelor raportate de către 
instituţiile medico-sanitare despre lucrătorii 
medicali infectați, cât și intensificarea rolului 


CONCLUZII 


comitetului de control a infecțiilor asociate 
asistenței medicale în realizarea măsurilor 
programului instituțional de prevenire și control 
al infecțiilor în COVID-19. 


În urma creşterii numărului de personal medical 
infectat cu SARS-CoV-2 ar fi necesară o revizuire 
a planurilor de contingenţă cu intensificarea 
măsurilor de supraveghere a infecțiilor 
respiratorii acute cauzate de SARS-CoV-2 în 
rândul personalului medical. 


Totodată menţionăm, că o evaluare a situaţiei în 
instituţiile medico-sanitare cu revizuirea cauze- 
lor care au determinat infectarea lucrătorilor 
medicali (insuficienţa echipamentelor de protec- 
ție individuală, instruiri insuficiente) ar avea un 
efect scontat în reducerea numărului celor 
infectați. 


De asemenea, trebuie intensificate controalele 
privind respectarea măsurilor de prevenire și 
control al infecțiilor la locul de muncă, verificarea 
cunoștințelor și aptitudinilor privind măsurile de 
prevenire a infectării cu SARS-CoV-2 la locul de 
muncă, cât şi a utilizării corecte a echipamentelor 
de protecție personală, monitorizarea mai 
riguroasă a executării prevederilor actelor 
normative emise de Ministerului Sănătăţii, Muncii 
și Protecţiei Sociale privind raportarea și de 
asigurare a măsurilor de prevenire și control a 
infecţiei COVID-19 în cadrul instituţiilor medico- 
sanitare. 


1. Ponderea cazurilor de infectare în rândul lucrătorilor medicali din numărul total de infectări 


constituie 9,45%. 


2. Ponderea deceselor raportat la numărul total de lucrători medicali infectați constituie 0,5%. 


3. Începând cu luna iulie se atestă o creştere de 3,9 ori a numărului de cazuri de infectare în rândul 
lucrătorilor medicali, atingând 2920 în luna decembrie (19,0%). 


4. Circa 39,08% de infectări sunt înregistrate în mun. Chișinău. 


5. Cele mai multe cazuri fiind înregistrate în rândul asistenților medicali (41,7%). 


6. Circa 32,8% de cazuri sunt înregistrate în grupa de vârstă 50-59 ani. 

